VIIENDA KOOSSEISU

MÄÄRUS

Haapsalu,			28. märts 2008 nr 

Haapsalu linna eelarvest 
kultuuritoetuste eraldamise kord

Määrus kehtestatakse kohaliku omavalitsuse korralduse seaduse § 22 lg 1 p 5 ja Haapsalu põhimääruse § 12 lg 1 p 5 alusel.

I ÜLDSÄTTED

§ 1. Reguleerimisala
Haapsalu linna eelarvest kultuuritoetuste eraldamise kord (edaspidi Kord) sätestab kultuuriasutustele, -kollektiividele ja üksikisikutele Haapsalu linna eelarvelistest vahenditest toetuste taotlemise, taotluste läbivaatamise ning toetuste eraldamise ja toetuste kasutamise üle järelevalve teostamise korra.

§ 2. Eesmärk
Toetuste andmise eesmärgiks on arendada kultuurialast tegevust Haapsalu linnas ning süvendada kultuurihuvi Haapsalu elanike, sh eelkõige laste ja noorte hulgas.

§ 3. Mõisted
(1)	Toetus käesoleva Korra mõistes on linnaeelarve vahenditest eraldatav rahasumma.
(2)	Kultuuriasutus käesoleva Korra mõistes on kultuurivaldkonnas tegutsev asutus omandivormist sõltumata. 
(3)	Kultuurikollektiiv käesoleva Korra mõistes on selts, seltsing, ring, organisatsioon, mittetulundusühing jne, mis tegutseb kultuurivaldkonnas.

II TOETUSE TAOTLEMINE, TAOTLUSE MENETLEMINE JA TOETUSE ERALDAMINE

§ 4. Toetused
(1)	Linnaeelarvega ettenähtud toetussummad jagunevad: 
1)	toetus kultuuriürituste organiseerimiseks sh kultuuriüritustest osavõtu toetus;
2)	kollektiivide tegevustoetus (sh juubelitoetus);
3)	muud juhud.
(2)	Käesoleva paragrahvi lõike 1 punktis 1 märgitud ürituste organiseerimise toetusega toetatakse neid asutusi, kollektiive ja üksikisikuid, kes korraldavad Haapsalu linnas toimuvaid üritusi või osalevad olulistel kultuuriüritustel väljaspool Haapsalut. Linnapoolne toetus ei ületa 50% ürituse läbiviimise või osavõtu kuludest.
(3)	Käesoleva paragrahvi lõike 1 punktis 2 märgitud kollektiivide tegevustoetusega toetatakse kollektiive:
1)	kes tegutsevad Haapsalu linna territooriumil;
2)	osalevad kohalike ürituste läbiviimisel;
3)	esindavad Haapsalu linna mujal Eestis või välismaal.
Kollektiiv peab üldjuhul olema tegutsenud vähemalt aasta enne toetuse saamiseks taotluse esitamist.
(4)	Käesoleva paragrahvi lõike 1 punktis 2 märgitud juubelitoetusega toetatakse seoses juubeli või ametialase saavutusega isikuid ning kollektiive, kes on andnud olulise panuse Haapsalu kultuurielu arendamisse.
(5)	Käesoleva paragrahvi lõike 1 punkti 3 alusel võib anda ühekordseid toetusi trükiste ja turundusmaterjalide ning muud meediates esinevate projektide ettevalmistamiseks, kus populariseeritakse Haapsalut, mis ei ole kirjeldatud käesoleva paragrahvi lõike 1 punktides 1 ja 2, kuid kannavad käesolevas Korras väljendatud eesmärki.

§ 5. Toetuste taotlemine
(1)	Tegevustoetuse taotlemise aluseks on vormikohane taotlus, mis esitatakse Haapsalu Linnavalitsusele 31. detsembriks (Lisa 1). Toetus eraldatakse järgmisel eelarveaastal. 
(2)	Toetuste taotlusi kultuuriürituste jm projektide organiseerimiseks (§ 4 lõige 1 punkt 1 ning lõige 1 punkt 3) vaadatakse läbi neli korda aastas. Taotluste esitamise tähtajad on: 15. jaanuar, 15. aprill, 15. juuli, 15. oktoober. Toetuse taotlemise aluseks on vormikohane taotlus (Lisa 1). Kui kuupäev langeb nädalavahetusele või riigipühale, siis on tähtajaks sellele kuupäevale järgnev tööpäev. 

§ 6. Taotluse menetlemine
(1)	Taotlustes esinevatest puudustest teavitab Haapsalu Linnavalitsus sellest taotlejat, andes puuduste kõrvaldamiseks taotlejale aega kümme päeva teavitamise päevast arvates.
(2)	Kui taotleja ei kõrvalda nimetatud aja jooksul puudusi, lõpetatakse menetlus toetuse saamiseks.
(3)	Esitatud ja kontrollitud taotlused edastatakse läbivaatamiseks Haapsalu Linnavalitsuse kultuurikomisjonile (edaspidi Komisjon).
(4)	Komisjon vaatab esitatud tegevustoetuse taotlused (§4 lg1 p2) läbi eelarveaasta 31. jaanuariks.
(5)	Komisjon teeb ettepanekud Haapsalu Linnavalitsusele toetuste eraldamise kohta.
(6)	Toetuste saamiseks kultuuriürituste jm projektide korraldamiseks (§4 lg1 p1, p3) esitatud taotlused vaatab Komisjon läbi ühe kuu jooksul alates taotluste esitamise tähtaja möödumisest. 
(7)	Toetuse eraldamisest või eraldamata jätmisest informeerib Haapsalu Linnavalitsus taotlejat kirjalikult ühe nädala jooksul pärast vastava otsuse langetamist.

§ 7. Toetuse andmine ja järelvalve
(1)	Toetuse andmise otsustab ja kinnitab Linnavalitsus järgmisel korralisel istungil peale Komisjoni ettepaneku saamist. 
(2)	Toetus on sihtotstarbeline. Toetuse saaja ja Haapsalu Linnavalitsuse vahel sõlmitakse toetuse kasutamise leping. Lepingu täitmist kontrollib Linnavalitsuse haridus- ja kultuuriosakond (edaspidi Osakond).
(3)	Leping toetuse saajaga sõlmitakse kümne päeva jooksul arvates linnavalitsuse otsuse jõustumise päevast. Lepingus sätestatakse:
1)	toetuse sihtotstarve ja summa;
2)	toetuse eraldamise aeg ja kasutamise aeg;
3)	poolte õigused ja kohustused;
4)	vastutus lepingu rikkumise korral;
5)	toetuse kasutamise aruande esitamise tähtaeg. 
(4)	Toetuseks eraldatud summa kannab Haapsalu Linnavalitsuse raamatupidamine taotleja arvele kahe nädala jooksul peale lepingu sõlmimist või tasub Haapsalu Linnavalitsuse raamatupidamine konkreetsed arved toetuseks eraldatud summa ulatuses.
(5)	Toetuse saaja kohustub esitama Haapsalu Linnavalitsusele vormikohase aruande (lisa 2) toetuse eraldamise aasta järgneva aasta 15. jaanuariks või hiljemalt ühe kuu möödumisel toetuse kasutamistähtaja lõppemisest.
(6)	Toetust ei anta taotlejatele, kes on jätnud Komisjonile esitamata talle varem makstud toetusrahade kasutamise aruande.
(7)	Toetuse sihipärase kasutamise üle teeb järelevalvet linnavalitsus. Toetuse saaja on kohustatud järelevalve käigus võimaldama juurdepääsu toetuse kasutamisega seotud teabele.
(8)	Linnavalitsusel on õigus leping lõpetada ja nõuda taotlejalt toetus tagasi või vähendada seda juhul, kui:
1)	toetust ei ole kasutatud sihtotstarbeliselt;
2)	toetuse taotlemisel on esitatud valeandmeid;
3)	muudel toetuse kasutamise lepingus sätestatud tingimustel.

III RAKENDUSSÄTTED

§ 8. Määruse rakendamine
Määrus jõustub 01.04.2008. a.

											Lisa 1
KINNITATUD
Haapsalu Linnavolikogu
28.03.2008 määrusega nr …

RAHALISE TOETUSE TAOTLUS

INDIVIDUAALTAOTLUS	KOLLEKTIIVTAOTLUS	
NIMI

AADRESS

TELEFON, E- POST

TÖÖKOHT, ÕPPEASUTUS

 	NIMI

KONTAKTISIK

KONTAKTAADRESS 

TELEFONID; E- POST

KOLLEKTIIVI TEGEVUSKOHT

LIIKMETE ARV

PROOVIAJAD

TAOTLETAV SUMMA  ( numbritega )

	KASUTAMISE AEG  

TOETUSE KASUTAMISE EESMÄRK 

PANGAREKVISIIDID/ Konto valdaja nimi ja konto nr

Täitmise kuupäev: .........................…...	
nimi / .....................................…….. /          Täitja allkiri  ………………………………..	

TAOTLUSE PÕHJENDUS

	
EELARVE (tulud, kulud, kaasfinantseerijad)

	
NB! Tegevustoetuse taotlejatel palume esitada koos taotlusega järgmise aasta tegevuskava. 

Palume ankeet ja lisad täita loetavalt. Komisjonil on õigus jätta valesti või poolikult täidetud rahataotlus läbi vaatamata. Samuti ei menetle komisjon taotlusi, kui taotleja ei ole esitanud eelnevate toetuste kasutamise aruannet!

Taotlused saata või tuua Haapsalu Linnavalitsusse 
Aadress: Posti 34, 90504 HAAPSALU Telefon: 472 5300, faks: 472 5310
e-mail: hlv@haapsalulv.ee

	Lisa 2
KINNITATUD
Haapsalu Linnavolikogu
28.03.2008 määrusega nr …

HAAPSALU LINNA EELARVEST ERALDATUD TOETUSSUMMADE KASUTAMISE ARUANNE

TOETUSE SAAJA ANDMED:
Nimi:
Postiaadress:
Telefon/faks:
E-mail:

TOETUSE KASUTAMISE EESMÄRK:

ERALDATUD TOETUSE SUMMA:

PROJEKTI SISULINE KOKKUVÕTE:

FINANTSARUANNE:
TULUD (sh omatulud, muud toetused)	Summa	

		

		

Tulud kokku		

KULUD	Summa	

		

		

Kulud kokku		

Palume lisada kuludokumentide koopiad.

Aruande koostas:
Nimi
Kuupäev

Allkiri

Aruandele allakirjutamisega kinnitan, et aruandes esitatud andmed on õiged.

SELETUSKIRI
Eelnõule „Haapsalu Linna eelarvest kultuuritoetuste eraldamise kord“

Haapsalu Linna eelarvest kultuuritoetuste eraldamise kord kehtib alates 05.10.2004 ja on hetkel kinnitatud linnavalitsuse korraldusega. Kehtivas korras ettenähtud kultuuritoetuste eraldamise süsteem ei vasta enam tegelikele vajadustele. 2004. aastast kehtiva Korra kohaselt tuleb toetuse saamiseks Kultuurikomisjonile reeglina hiljemalt eelneva aasta 15. novembriks esitada vormikohane avaldus. Toetus eraldatakse järgmisel eelarveaastal. Selleks kuupäevaks oodatakse taotlusi nii kultuuriürituste organiseerimiseks, kollektiivide kui üksikisikute toetamiseks; jooksvalt võib esitada taotlusi toetuse reservist.

Tagamaks toetuste ühtlasema jaotumise kogu aasta lõikes ning ka selliste ürituste toimumise, mida ehk aasta võrra ette ei planeerita, oodatakse uue Korra kohaselt taotlusi tegevustoetustele so toetustele kollektiividele kord aastas, 31. detsembriks, taotlusi ürituste ja ettevõtmiste toimumise toetamiseks aga neljal korral aastas. Uued taotluste esitamise kuupäevad on 15. jaanuar, 15. aprill, 15. juuli ja 15. oktoober, igal korral oodatakse taotlusi esitamise kuupäevale järgneval perioodil toimuvate ettevõtmiste toetamiseks. St 15. jaanuariks on oodatud jaanuarist aprilli lõpuni toimuvate ürituste toetamise taotlused, 15. aprilliks maist juuli lõpuni toimuvate ürituste toetamise taotlused jne. Kultuurikomisjon vaatab esitatud toetusetaotlused läbi kuu aja jooksul taotluse esitamise tähtajast. Linnapoolne toetus kultuuriürituste organiseerimiseks ei ületa 50% ürituse läbiviimise või osavõtu kuludest.

Toetuse eraldamise otsustab linnavalitsus kultuurikomisjonilt saadud ettepaneku põhjal. Kultuurikomisjon võtab ettepaneku kujundamisel aluseks kultuurikollektiividelt saadud taotlused ja dokumendid ning linnaeelarves seltsitegevuse ja kultuuriürituste toetuseks ettenähtud summad arvestades taotluste juures ka vajadusega toetuste eraldamiseks järgnevatel toetuse eraldamise kordadel.

Toetus eraldatakse sihtotstarbelisena ja fikseeritakse toetuslepinguga. Toetuslepingus sätestatakse toetuse sihtotstarve ja summa, toetuse eraldamise aeg ja kasutamise aeg, poolte õigused ja kohustused, vastutuse lepingu rikkumise korral ning toetuse kasutamise aruande esitamise tähtaeg. Järgnevate toetuste taotlemise oluliseks eelduseks on õigeaegselt esitatud varem saadud toetuste kasutamise aruanded.

Käesoleva Korraga on eelnevalt tutvunud ja oma ettepanekuid teinud Haapsalu linna kultuurikollektiivid ja antud valdkonnas aktiivselt tegutsevad inimesed. Viimase redaktsiooni on heaks kiitnud LV kultuurikomisjon.

Linnavalitsus teeb ettepaneku eelnõu määrusena vastu võtta.

Talis Vare
Aselinnapea